Helleristningene ved Vangdal

alt=To hjortedyr-figurer risset inn i stein, hvor den ene er falmet og vanskelig å få øye på.|venstre|miniatyr|Den mest tydelige figuren ved Salthammeren er hjortedyret i midten av bildet (sannsynligvis elg), og det svakere omrisset av en annen hjortefigur kan sees til venstre for denne.
Helleristningene ved Vangdal er to felter med helleristninger ved Vangdal, ca. ni kilometer sør for Norheimsund i Kvam, på nordsiden av Hardangerfjorden i Hordaland.
alt=Bilde av tilskuerplattformen som står inntil berget hvor helleristningene ved Vangdal er.|miniatyr|Det er bygget tilskuerplattform for enklere adgang til helleristningene.
Helleristningene ligger like ved fylkesvei 49, Vikøyvegen, mellom Norheimsund og Strandebarm, på en bratt fjellhammer, Salthammeren, rett øst for veien. De er fordelt på to felt. Det yngste er fra bronsealderen og ligger ved foten av berget og består av flere skipsristninger. Disse er lett tilgjengelige fra sørsiden av rasteplassen på stedet. På oversiden av berghammeren ligger et felt med tre dyrefigurer, sannsynligvis hjort, og en stilisert menneskefigur. Disse figurene ligger innenfor tradisjonen med veideristninger fra eldre steinalder. Her er bygd opp en tilskuerplattform med adgang fra nordsiden av rasteplassen.

Eksterne lenker


Vangdal
Kategori:Kulturminner i Kvam
Kategori:Severdigheter i Kvam